Diari Oficial de la Generalitat Valenciana


Sumari del DOGV 8224, del 31-01-2018 (2018/33)

Notificació de la sentència dictada en el judici verbal número 655/2017.
------------------------------------------------------------------------

### Dades del document

Número de DOGV
:   8224

Data del DOGV
:   31-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/33


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 655/2017. [2018/33]  
En aquest procediment verbal seguit a instàncies de Manuel Pérez Gómez contra Amenze Okungbowa, s'ha dictat la sentència que, literalment, diu així:  
  
«Sentència número 000206/2017  
Jutgessa que la dicta: María Asunción Solís García del Pozo.  
Lloc: València.  
Data: 6 de setembre de 2017.  
Part demandant: Manuel Pérez Gómez.  
Advocada: Mónica Escrihuela Grau.  
Procurador: Javier García Mateo.  
Part demandada: Amenze Okungbowa.  
Objecte del juí: altres verbals.  
Antecedents de fet  
Primer. El procurador dels tribunals Javier García Mateo, en nom i representació de Manuel Pérez Gómez, va formular demanda de judici verbal contra Amenze Okungbowa, en reclamació de 1.852,61 euros de principal, interessos legals i costes processals.  
Segon. Una vegada admesa a tràmit la demanda anterior, es va emplaçar a la demandada perquè la conteste per escrit en el termini de 10 dies. La senyora Okungbowa no es va personar en el procés, tot i que constava la seua citació de forma legal, sent declarada en rebel·lia. I, no havent-se sol·licitat la celebració de vista, les actuacions han quedat pendents de dictar sentència.  
Tercer. En la tramitació d'aquest procés s'han observat les prescripcions legals.  
Fonaments de dret  
Primer. Manuel Pérez Gómez exercita acció personal per incompliment d'obligacions derivades del contracte d'arrendament d'habitatge contra qui va ser la seua arrendatària Amenze Okungbowa, en reclamació de la suma de 1.852,61 euros, per quotes impagades i despeses per subministraments de l'habitatge (electricitat, aigua i gas) el pagament de la qual corresponia a l'arrendatària. Tot això derivat del contracte d'arrendament subscrit l'1 de març de 2016 relatiu a l'habitatge siti a València, carrer Campos Crespón número 48-6.-33.  
La demandada, citada en legal forma, no es va personar en el procés, sent declarada en situació de rebel·lia.  
Segon. De la prova documental aportada junt amb la demanda, no impugnada ni contradita per la part contrària, resulta acreditat:  
1) La subscripció en data 1 de març de 2016 d'un contracte d'arrendament entre Manuel Pérez Gómez, com a propietari-arrendador i Amenze Okungbowa, com a arrendatària, l'objecte de la qual era l'habitatge siti a València, carrer Campos Crespón, número 84-6.ª-33 (doc. número 3 de la demanda, aportat amb l'escrit de 27 de juliol 2017). En l'estipulació tercera de la qual, clàusula 5, es pactava que serien a compte de l'arrendatària les despeses per serveis i subministraments de l'habitatge arrendat.  
2) Que la senyora Okungbowa va ocupar l'habitatge fins al 30 d'abril de 2017, deixant impagades les mensualitats de renda des de gener de 2017 fins a abril del mateix any; així com l'import de 59,51 euros per subministrament d'electricitat, 106,52 euros per subministrament d'aigua i 66,82 euros per gas. En total 1.752,85 euros.  
No s'ha demostrat, no obstant això, l'efectiva meritació dels 99,76 euros que l'actor reclama pel restabliment del subministrament d'aigua, i no s'ha aportat a aquest efecte el document número 11 que es ressenya en la demanda, ni cap altre justificatiu del suposat deute. Per la qual cosa en aquest cas concret s'ha de desestimar la petició actora.  
En altres, procedeix recordar que fins al moment de l'entrega efectiva de la possessió de l'immoble a l'arrendador, subsisteix la bilateralitat del contracte, de manera que la cessió d'ús (prestació de l'arrendador), exigeix el compliment de la prestació periòdica de l'arrendatari (pagament de rendes i quantitats assimilades).  
En definitiva, per tot allò que s'ha exposat, i en aplicació del que estableixen els articles 1089, 1091, 1255, 1258 i la resta de concordants del Codi Civil, ha d'estimar-se parcialment la demanda, en la quantia de 1.752,85 euros.  
Tercer. Resulten d'aplicació els articles 1100, 1101 i 1108 del Codi Civil pel que fa als interessos.  
Quart. Costes. Una vegada s'estime parcialment la demanda, cada part pagarà les costes processals produïdes a la seua instància i les comunes a mitges (art. 389-6 AUE).  
Vistos els preceptes legals esmentats i tots els altres que hi són aplicables de manera general i pertinent,  
Dispositiva  
Estime en part la demanda formulada pel procurador dels tribunals Javier García Mateo, en nom i representació de Manuel Pérez Gómez, contra Amenze Okungbowa i condemne la citada demandada a pagar al demandant la suma de 1.752,85 euros, més interessos legals des de la interpel·lació judicial. Cada part ha de pagar les costes processals produïdes a la seua instància i les comunes a mitges.  
  
Contra aquesta sentència no es pot interposar cap recurs.  
Així, aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data, de la qual cosa, com lletrada de l'Administració de justícia, en done fe.  
València, 6 de setembre de 2017  
Atés que la persona demandada, Amenze Okungbowa, es troba en parador ignorat, s'expedeix aquest edicte a fi que li valga de notificació de forma deguda.  
  
València, 10 de novembre de 2017.- La lletrada de l'Administració de justícia: Yolanda Giménez Ponce.